text: Kørte den gale vej: Spøgelsesbilist på Esbjerg-motorvejen
  09 juni 2015 kl. 04.29
  En bilist kørte den forkerte vej på Esbjerg-motorvejen natten til tirsdag.
  Politiet fik ved 12-tiden natten til tirsdag en anmeldelse om, at en mand havde set en bilist køre ned af frakørslen til motorvejen mellem Esbjerg og Holsted.
  - Det var lige ved vejarbejdet, og vi sendte selvfølgelig en patrulje af sted, fortæller vagtchefen ved Syd- og Sønderjyllands Politi tirsdag morgen til TV SYD.
  - Vi kunne ikke finde bilisten, da vi kom frem, og vi fik ikke flere henvendelser, så han må selv være kørt fra igen, fortæller vagtchefen.
  Spøgelsesbilisten medførte ingen uheld på strækningen.
  E20 - Esbjergmotorvejen mellem Holsted og Gørding er der en spøgelsesbilist i vestlig retning. Pas på derude. #politidk
  
  